З задавальненнем Ірына Сыктусаўна адгукнулася на просьбу паказаць і расказаць, як і чым жыве навучальна-педагагічны комплекс. Назва даволі гучная, але, забягаючы наперад, адзначу, што ўстанова цалкам ёй адпавядае. Уражвае тэрыторыя: не толькі плошчай, але і добраўпарадкаванасцю. Двор захапляе мноствам зеляніны і кветак, незвычайнымі архітэктурнымі формамі, агульнай прадуманасцю кампазіцыі. З густам абуладкаваны кожны куточак. “Гэта нашы дзяўчаты такія здольныя, – па-добраму, шчыра гаворыць пра сваіх падначаленых дырэктар. – На хаду нешта прыдумваюць. У гэтым годзе многае абнавілі. Вось толькі зруб калодзежа застаўся. А гэта ўжо справа рук Віктара Мікалаевіча Пухальскага”.